b"\n_START_ARTICLE_\nBiblioteca Nacional de Tor\xc3\xad\n_START_SECTION_\nHist\xc3\xb2ria\n_START_PARAGRAPH_\nEls seus or\xc3\xadgens es remunten a 1720, quan V\xc3\xadctor Amadeu II de Savoia va donar a llum a la Reial Biblioteca de la Universitat, fruit de la uni\xc3\xb3 de la col\xc2\xb7lecci\xc3\xb3 de la biblioteca de la Universitat de Tor\xc3\xad i el fons del duc de Savoia. Entre els segles XVIII i XIX, per tal de donar suport a les activitats cient\xc3\xadfiques promogudes per la dinastia Savoia, la biblioteca va rebre molts llegats i va fer adquisicions, entre elles, el 1824, un dels manuscrits del scriptorium de l'abadia de Columbano a Bobbio. _NEWLINE_Declarada biblioteca nacional el 1873, per allotjar 250.000 volums, 4.200 manuscrits i 1.000 incunables. El 26 de gener de 1904 un incendi va destruir la meitat dels manuscrits - alguns d'extrema raresa i valor- i 30.000 volums. Els efectes del bombardeig de 1942 van fer malb\xc3\xa9 part dels volums impresos emmagatzemats en la biblioteca. _NEWLINE_L'antiga seu de la Biblioteca Nacional de la Universitat va ser destru\xc3\xafda durant la Segona Guerra Mundial. La nova seu va ser constru\xc3\xafda als antics estables del Palau Carignano a la Piazza Carlo Alberto. El 1958, despr\xc3\xa9s d'un concurs p\xc3\xbablic, el disseny i la supervisi\xc3\xb3 de les obres de construcci\xc3\xb3 s'han realitzat pels arquitectes Massimo Amodei, Pasquale Carbonara, Italo Insolera, Aldo Livadiotti i Antonio Quistelli, preservant la fa\xc3\xa7ana supervivent dels estables i construint enterament la resta de l'edificaci\xc3\xb3.\n_START_SECTION_\nPatrimoni\n_START_PARAGRAPH_\nL'any 2011 la Biblioteca Nacional de Tor\xc3\xad tenia 763.833 volums impresos, 2.095 publicacions peri\xc3\xb2diques, 4.554 manuscrits, 1.603 incunables i 10.063 del segle XVI. Entre la col\xc2\xb7lecci\xc3\xb3 de manuscrits hi ha una col\xc2\xb7lecci\xc3\xb3 de can\xc3\xa7ons espanyoles anomenada Can\xc3\xa7oner de Tor\xc3\xad i el Beatus de Tor\xc3\xad, copiat a Catalunya a partir del Beatus de Girona."